**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-139 „DĖL ROKIŠKIO RAJONO SAVIVALDYBĖS KONTROLIUOJAMŲ ĮMONIŲ VADOVŲ bei kolegialių organų ATRANKOS IR DARBO UŽMOKESČIO NUSTATYMO TVARKOS APRAŠO PATVIRTINIMO“ DALINIO PAKEITIMO**

2021 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2019 m. gegužės 31 d. sprendimu Nr. TS-139 „Dėl Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašo patvirtinimo“ patvirtinto Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašo:
	1. 15 punktą ir išdėstyti jį taip:

„15. Bendrovių atitinkamoje kategorijoje vadovų mėnesinės algos pastoviosios dalies koeficientas nustatomas, atsižvelgiant į Bendrovės pardavimo pajamas.

|  |  |
| --- | --- |
| Bendrovės kategorija | Leistinas koeficientas(Lietuvos Respublikos Seimo nustatytais Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) baziniais dydžiais) |
| I | 19,0 |
| II | 17,0 |
| III | 15,0 |
| IV |  13,0 “ |
|  |  |

* 1. 18 punktą ir išdėstyti jį taip:

„18. Bendrovės vadovo mėnesinės algos kintamoji dalis priklauso nuo Bendrovės tikslųįgyvendinimo irveiklos rezultatų ir nustatoma atsižvelgiant į praėjusių metų ūkinės ir finansinės veiklos užduočių vertinimo rodiklius. Siektini veiklos rodikliai (užduotys):

| **Eil. Nr.** | **Rodiklis** | **Skaičiavimo formulė** | **Rodiklių reikšmės** | **Bendrovės vadovo mėnesinės algos kintamoji dalis, proc.** |
| --- | --- | --- | --- | --- |
| 1. | Pardavimo pajamų, tenkančių vienam darbuotojui, stabilumas ir/ar didėjimas | Pardavimo pajamos/darbuotojų sk. – praėjusio laikotarpio pardavimo pajamos/praėjusio laikotarpio darbuotojų sk. | >= 0 | 7 |
| 2. | Pagrindinės veiklos pajamų ir sąnaudų santykis, koeficientas | Pardavimo pajamos/(pardavimo savikaina+pardavimo sąnaudos+bendrosios ir administracinės sąnaudos) | >1,1 | 5 |
| 3. | Bendrasis pelningumas | bendrasis pelnas/pardavimo pajamosx100 | >15 proc. | 5 |
| 4. | Nuosavo kapitalo pelningumas (ROE) | grynasis pelnas/nuosavas kapitalas\*100 | > 5 proc. | 6 |
| 5. | Turto pelningumas (ROA) | grynasis pelnas/turtas\*100 | >5 proc. | 6 |
| 6. | Einamojo likvidumo koeficientas | trumpalaikis turtas/trumpalaikiai įsipareigojimai | >= 1,5 | 5 |
| 7. | Apyvartinio kapitalo apyvartumo koeficientas | Pardavimo pajamos/(trumpalaikis turtas -per vienus metus mokėtinos sumos ir kiti trumpalaikiai įsipareigojimai) | >2 | 5 |
| 8. | Investicijų pritraukimas (išskyrus akcininkų investicijas) | - | >0  | 3 |
| 9. | Darbuotojų atlyginimų vidurkio augimas | (vidutinis DU – praėjusio laikotarpio vidutinis DU)/ praėjusio laikotarpio vidutinis DU\*100 | > 5 proc. | 5 |
| 10. | Naujų informacinių ir kitų technologijų , kuriančių pridėtinę vertę, diegimas, naudojimas ir vystymas | - | Taip | 3“ |

* 1. 19 punktą ir išdėstyti jį taip:

 „19. Kiekvienas 18 punkte nurodytas teigiamai įvertintas rodiklis suteikia teisę į nustatyto dydžio pastoviosios darbu užmokesčio dalies priedą – kintamąją dalį. Maksimalus kintamos dalies dydis, pasiekus visus rodiklius, sudaro 50 procentų pastoviosios dalies“.

1. Šio sprendimo 1 punktas įsigalioja 2022 m. sausio 1 d.
2. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-139 „DĖL ROKIŠKIO RAJONO SAVIVALDYBĖS KONTROLIUOJAMŲ ĮMONIŲ VADOVŲ bei kolegialių organų ATRANKOS IR DARBO UŽMOKESČIO NUSTATYMO TVARKOS APRAŠO PATVIRTINIMO“ DALINIO PAKEITIMO AIŠKINAMASIS RAŠTAS**

**Parengto sprendimo projekto tikslai ir uždaviniai.**

Pakeisti Rokiškio rajono savivaldybės kontroliuojamų uždarųjų akcinių bendrovių ir akcinių bendrovių, kuriose savivaldybei priklausančios akcijos ar dalis akcijų suteikia daugiau kaip ½ visų balsų šių bendrovių visuotiniame akcininkų susirinkime (toliau – Bendrovės) vadovų darbo užmokesčio pastoviosios dalies koeficientus ir rodiklius, kuriais remiantis nustatoma kintamoji darbo užmokesčio dalis.

**Teisinio reguliavimo nuostatos.**

Lietuvos Respublikos vietos savivaldos įstatymas

**Sprendimo projekto esmė.**

Rokiškio rajono savivaldybės tarybos 2019 m. gegužės 31 d. sprendimu Nr. TS-139 „Dėl Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašo patvirtinimo“ buvo patvirtinta Rokiškio rajono savivaldybės kontroliuojamų uždarųjų akcinių bendrovių ir akcinių bendrovių, kuriose savivaldybei priklausančios akcijos ar dalis akcijų suteikia daugiau kaip ½ visų balsų šių bendrovių visuotiniame akcininkų susirinkime vadovų bei kolegialių organų atrankos ir darbo užmokesčio nustatymo tvarka ir Bendrovių darbuotojų vidutinio mėnesinio darbo užmokesčio apskaičiavimo tvarka.

Bendrovių vadovų mėnesinė alga susideda iš pastoviosios dalies, kuri nustatoma bazinio dydžio koeficientais, atsižvelgiant į bendrovės kategoriją ir kintamosios dalies, kuri priklauso nuo bendrovės tikslų įgyvendinimo ir veiklos rezultatų ir nustatoma finansiniams metams, atsižvelgiant į praėjusiais finansiniais metais pasiektus konkrečius bendrovės veiklos rezultatus. Veiklos rezultatai vertinami pagal praėjusių finansinių metų ūkinės ir finansinės veiklos rezultatų vertinimo rodiklius. Mėnesinės algos kintamoji dalis negali viršyti 50 procentų bendrovės vadovui nustatytos mėnesinės algos pastoviosios dalies dydžio.

Tvarkos aprašo 15 punkte yra nustatyti Bendrovių vadovų darbo užmokesčio pastoviosios dalies koeficientai, išreikšti Lietuvos Respublikos Seimo nustatytais Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) baziniais dydžiais. Šiuo metu po 2 Bendroves yra priskiriama III ir IV kategorijoms, atitinkamai vadovams yra nustatyti 9 ir 11 pastoviosios dalies koeficientai, kurie pinigine išraiška sudaro 2021 m. 1593 Eur ir 1947 Eur, o 2022 m. 1629 Eur ir 1991 Eur bruto darbo užmokesčio. Bendrovių vadovų darbo užmokestis nekoreliuoja su prisiimama atsakomybe, Bendrovių vadovams nustatytas vadovo darbo užmokestis yra nekonkurencingas pritraukti aukštos kompetencijos vadovus į Bendroves.

Tvarkos aprašo 18 punkte yra nustatyta, kad Bendrovės vadovo mėnesinės algos kintamoji dalis priklauso nuo Bendrovės tikslųįgyvendinimo irveiklos rezultatų ir nustatoma atsižvelgiant į praėjusių metų ūkinės ir finansinės veiklos užduočių vertinimo rodiklius. Atsižvelgiant į praktinį rodiklių vertinimą siūloma koreguoti rodiklius ir jų reikšmes. Atsisakyti rodiklių skaidymo į grupes, o vertinti atskirai kiekvieno rodiklio pasiekimo lygį. Pasiekus nustatytą rodiklio reikšmę būtų skiriama nurodyto dydžio kintamoji darbo užmokesčio dalis, procentais nuo pastoviosios darbo užmokesčio dalies. Pasiekus keletą rodiklių kintamoji dalis sumuotųsi.

Atsižvelgiant į siūlomus 18 punkto keitimus, keičiamas ir tvarkos aprašo 19 punktas, nes atsisakoma rodiklių skaidymo į grupes, o siūlome vertinti kiekvieno nustatyto rodiklio pasiekimo lygį.

 **Laukiami rezultatai.** Bendrovių vadovų darbo užmokestis taps konkurencingesnis, vadovo darbo vieta taps patrauklesnė aukštos kompetencijos specialistams.

**Finansavimo šaltiniai ir lėšų poreikis**.

Padidinus darbo užmokestį bendrovių vadovams didės administracinės sąnaudos, kurios įtraukiamos į paslaugų kainą.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė